Promontorium bonae spei. 385 



eius igitur descriptio non ab ea discrepat, quam cL Pallas 

 dederat. Quum ad Prom. b. spei essem et undique colli- 

 gerem res ad historiam Antelopamm spectantes, inter alia 

 quoque mihi oblatum fuit comu animalis, quod incolae Bel- 

 gae vulgo Dujker-Bock i. e. Capram mergam appellant. 

 Id in omnibus exacte figuram apud Sebam expressam refert; 

 estque 4 uncias longum, subrectum, striatum, basi ad \ 

 cornu annulis circiter 4 vel 5 rugosis cinctum, ad latus eius 

 exterius postice est quaedam sutura elevata seu carina ru- 

 gis ferme destituta, neque exacte teres figura est cornu; 

 verum postice quasi planiuscula et antice magis convexa, at 

 striis magis expressis, paululum retro incurvatur, estque 

 subulatum. Praeterea simul ab eodem homine et pluribus 

 aliis, qui hoc animalculum probe noverant et venabantur, 

 mihi relatum, hanc Capram mergam (Dujker-Bock) habere 

 in medio capite fasciculum pilorum s. cristam quasi (een 

 Kuifje); eiusque foeminam esse ecornem. Deinde quum 

 rationem nominis Dujker-Bock inquirerem, id pro responso 

 retuli: hanc Antelopen plerumque vitam agere locis pla- 

 nis, inter fruticeta; et si venator casu in ea veniat loca, 

 ubi haec Antelope versatur, eandem illico per fruticeta fu- 

 gam capessere, et post aliquod intervallum, saltu ingenti e 

 fruticetis emergere, ut sic videre possit ubi sint infesti ve- 

 natores, et rursus illico inter frutices fuga continuata, quasi 

 immergi, donec longo rursus intervallo alio saltu emerga- 

 tur, rursumque eandem immergi, unde ipsi nomen haesisse 

 Caprae mergae; neque esse dicendam (uti clariss. Pallas id 

 nomen interpretatus est): Capram nictitantem. Idem accu- 

 ratus imprimis zoologus suspicionem iniecit, Grimmiam forte- 

 esse Kolbii Capram canam (Gjjsbock)-, quae certe multum 

 a vero abest: illa enim Capra cana, nobis Antelope Tra- 

 gulus melanotis dicta, prorsus caret illo fasciculo piloso 

 verticis, estque Capra merga aliquanto minor, nec cornua 

 habet similia cornubus Grimmiae. 



25 



